burgasdotpro/wikipedia huggingface dataset:
The Sims 4

The Sims 4 je videohra zameraná na simuláciu života. Hráč v nej hrá za tzv. simov (bytosti obdobné človeku), prežíva ich život, a stavia pre nich fiktívny svet (susedstvo). Hru vyvinula spoločnosť Maxis a vydala spoločnosť Electronic Arts. Je to štvrtý hlavný titul v sérii The Sims. Pôvodne ohlásený 6. mája 2013 a v Severnej Amerike pre Microsoft Windows bol vydaný 2. septembra 2014. Verzia hry pre MacOS bola vydaná 17. februára 2015. The Sims 4 je prvou počítačovou hrou, ktorá za dva roky zaznamenala najvyššie skóre v rebríčkoch. Od svojho vydania dostala hra zmiešané recenzie, pričom väčšina kritiky poukazovala na jej nedostatok obsahu. Bolo vydaných aj niekoľko DLC rozšírení a herných balíkov, ako aj bezplatné aktualizácie, ktoré zahŕňajú významné zmeny, ako napríklad pridanie životného cyklu batoľaťa.
Od 18. októbra (možno iba do 1. novembra) je hra prístupná bezplatne prostredníctvom distribučného modelu "free to play".
Monika Lewczuk

Monika Lewczuk (* 10. jún 1988, Łomża, Poľsko) je poľská popová speváčka, držiteľka titulov I. vicemiss na súťaži krásy Miss Polski 2009, I. vicemiss na Miss Globe International 2009 a Miss Supranational 2011.
V roku 2016 pod vydavateľstvom Universal Music Polska vydala svoj debutový štúdiový album s názvom #1. Na konci roka 2016 bola pozvaná k spolupráci s Álvarom Solerom, s ktorým spievala v piesni Libre.
Život.
Narodila sa 10. júna 1988 v Łomżi. Vo veku 7 rokov sa presťahovala so svojou rodinou do Płocku, kde absolvovala základnú školu č. 4, gymnázium č. 2 a strednú školu Vladislava II. Potom začala študovať administratívu na Varšavskej technickej univerzite. Absolvovala aj hudobnú školu.
Svoju kariéru začala v modelingu. V roku 2009 sa stala Miss Mazowsza, a vo finále Miss Polski 2009 získala titul 1. vicemiss. V rovnakom roku aj získala titul 1. vicemiss na súťaži krásy Miss Globe International v Albánsku. O dva roky neskôr reprezentovala Poľsko v medzinárodnej súťaži krásy Miss Supranational 2011, ktorú vyhrala. V roku 2013 začala pod pseudonymom Monikah publikovať svoje prvé vlastné piesne na internete. Medzitým pracovala ako modelka v Miláne.
V roku 2014 sa zúčastnila programu The Voice of Poland, kde sa kvalifikovala do tímu Marka Piekarczyka. Po skončení programu spolupracovala s Universal Music Poľska. V tom istom roku bola sudcom v medzinárodnej súťaži krásy Miss Supranational 2014.
V júli 2015 bol uvedený jej debutový singel „#Tam tam“, ktorý speváčka napísala v spolupráci so Sarsou (text) a Rafałom Malickim (hudba). Pieseň sa umiestnila na 33. mieste v oficiálnom rebríčku AirPlay. 1. septembra vydala svoj minialbum #Być tam. V novembri mal premiéru druhý singel speváčky „Zabiorę cię stąd“, ktorý vytvorila spoločne s Jackom Szymkiewiczom (text) a Rafałom Malickom (hudba). V rebríčku AirPlay pieseň obsadila 11. miesto.
17. júna 2016 vydala svoj debutový štúdiový album s názvom #1. Ďalšími autormi piesní na albume boli: Rafał Malicki, Sarsa, Jacek Szymkiewicz, Jakub Birecki a Dominika Barabas. V súvislosti s vydaním albumu sa uskutočnila premiéra tretieho singlu „Ty i ja“. Pieseň sa umiestnila na 3. mieste v rebríčku AirPlay. V lete Monika Lewczuk bola nominovaná na cenu Eska Music Awards 2016 v kategórii Najlepší rozhlasový debut.
František Obžera

František Obžera (* 20. október 1949, Bratislava) je slovenský spisovateľ, dramatik, scenárista, režisér, dabér a herec.
Monika Paššová

Monika Paššová (* 20. marec 1969, Bratislava) je bývalá detská herečka a dabérka, ktorá účinkovala v slovenských hraných filmoch 70. a 80. rokov 20. storočia. 
V relácii animovaných filmov pre deti Filmárik a Filmuška na prelome 70. a 80. rokov nahovorila Filmušku a Filmárika nahovoril Richard Stanke.
Zatmenie slnka 21. augusta 2017

Zatmenie slnka 21. augusta 2017 bolo úplné zatmenie Slnka pozorovateľné v celej Severnej a Strednej Amerike a čiastočne aj v severnej časti Južnej Ameriky a najzápadnejších častiach Afriky a Európy.
Tieň Mesiaca sa zemského povrchu dotkol o 15:46 UTC. Pás totality sa vytvoril o 16:48 UTC v severovýchodnom Tichom oceáne a pokračoval juhovýchodným smerom cez USA (postupne prechádzal štáty Oregon, Idaho, Montanu, Wyoming, Nebrasku, Kansas, Iowu, Missouri, Illinois, Kentucky, Tennessee, Georgiu, Severnú Karolínu a Južnú Karolínu). Maximálne zatmenie nastalo o 18:26 UTC v Illinois a trvalo 2 minúty a 40 sekúnd.
Pás totality ďalej pokračoval do západného Atlantického oceánu, kde skončil o 20:01 UTC.
Daniela Dvořáková

Daniela Dvořáková (* 27. august 1965, Bratislava) je slovenská historička a archivárka. Pôsobí ako vedecká pracovníčka v Historickom ústave SAV v Bratislave a vo svojej práci sa zameriava na neskorý stredovek. Bola manželkou Pavla Dvořáka a venuje sa literatúre faktu, vedeckej literatúre.
Život.
Vyštudovala Filozofickú fakultu Univerzity Komenského v Bratislave v odbore história – archívnictvo v roku 1991, keď obhájila aj diplomovú prácu pod názvom , Stibor zo Stiboríc (otec a syn) a ich diplomatická produkcia". Následne nastúpila do Historického ústavu SAV, do oddelenia najstarších dejín. V roku 1998 získala titul „kandidát historických vied“( CSc.) , úspešne obhájila dizertačnú prácu , Šľachta na Slovensku za Žigmunda Luxemburského (1387-1437)". Titul doktor filozofie (PhDr.) získala v roku 1999 na Historickom ústave SAV, resp. Filozofickej fakulte Univerzity Komenského obhajobou rigoróznej práce ,Poliaci na dvore kráľa Žigmunda Luxemburského". 
Daniela Dvořáková je odborníčkou na neskoro stredoveké dejiny Uhorska, predovšetkým obdobiu panovania Žigmunda Luxemburského. Špecializuje sa na problematiku šľachty, no venuje sa otázkam dvorskej kultúry, komunikácie a každodenného života v stredoveku a zoohistórii. Publikuje tiež preklady stredovekých písomných prameňov (k dejinám Slovenska), na ktorom spolupracovala aj s manželom Pavlom Dvořákom.
Po smrti Pavla Dvořáka sa Daniela Dvořáková spoločne so synom ujala rodinného Vydavateľstva Rak, ktoré vydáva historickú literatúru, najmä na čisté, neinterpretované pramene. Zakladateľ Vydavateľstva Rak je Pavel Dvořák.
Arménske kráľovstvo

Arménske kráľovstvo môže byť:
Lex korona

Takzvaný lex korona alebo zriedkavejšie lex corona je neoficiálne (publicistické) označenie súboru zákonných mimoriadnych opatrení vo finančnej oblasti skoncipovaných Ministerstvom financií Slovenskej republiky (MF SR), navrhnutých vládou SR (vládou Igora Matoviča) a prijatých Národnou radou SR (NR SR) s cieľom je zmierniť negatívne následky pandémie ochorenia COVID-19 na Slovensku.
6. marca 2020 bol preukázaný prvý prípad výskytu ochorenia COVID-19 na Slovensku. Koncom februára začala vláda SR (vláda Petra Pellegriniho) postupne prijímať opatrenia na zamedzenie šírenia ochorenia a napokon 15. marca schválila návrh na vyhlásenie núdzového stavu podľa čl. 5 ústavného zákona NR SR č. 227/2002 Z. z. z 11. apríla 2002 o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, pričom núdzový stav rozšírila uzneseniami z 19. marca, 27. marca, 6. apríla a 16. apríla.
Vzhľadom na to, že núdzový stav výrazne obmedzil ekonomickú činnosť na Slovensku a zahraničný obchod, MF SR sa začalo venovať príprave opatrení za účelom pomoci daňovníkom, podnikateľským subjektom, ale aj územným samosprávam. Opatrenia sa týkajú oblasti daní, finančného trhu a rozpočtových pravidiel. Na schôdzi vlády SR 31. marca 2020 bol prerokovaný a schválený o. i. návrh zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 a návrh novely Zákonníka práce, ktoré NR SR prijala v skrátenom legislatívnom konaní 2. apríla 2020 ako:
Vodné pólo na Panamerických hrách 2019

Vodné pólo na Panamerických hrách 2019 bol vodnopólový turnaj v rámci multišportového podujatia Panamerických hier 2019. Konal sa v Lime, v Peru v dňoch od 4.10. augusta 2019, za účasti 8 mužských a 8 ženských tímov. Vodnopólový turnaj sa na hrách organizuje od roku 1951, a toto bolo jeho 18. vydanie. Zápasy sa odohrali v plaveckom centre Villa María del Truinfo Centro Acuático, ktorý je súčasťou športového centra Complejo Deportivo Villa María del Triunfo. V mužskej kategórii siedmykrát v rade získalo titul , ktoré vo finálovom zápase zvíťazilo nad . V ženskej kategórii obhájilo titul rovnako , keď vo finále vyhralo nad .
Tento turnaj slúžil zároveň ako kvalifikácia panamerických družstiev na vodnopólový turnaj Letných olympijských hier 2021, ktoré sa uskutočnia v Tokiu. Kvalifikovalo sa na ne iba víťazné družstvo v oboch kategóriách.
Kvalifikácia.
Pozn.: Číslo v zátvorke udáva umiestnenie v neoficiálnom svetovom rebríčku v roku 2019. 
Pozn.: Číslo v zátvorke udáva umiestnenie v neoficiálnom svetovom rebríčku v roku 2019.
Aigai

Aigai () môže byť:
Kyselina gama-hydroxymaslová

Kyselina gama-hydroxymaslová (iné názvy: kyselina γ-hydroxybutyrátová, kyselina 4-hydroxybutyrátová) je hydroxykyselina, ktorá sa prirodzene vyskytuje v ľudskom centrálnom nervovom systéme ako neuromodulátor a inhibičný neurotransmiter s prirodzenou koncentráciou v mozgu 0,3 mmol/g. Bola syntetizovaná v roku 1960 francúzskym neurobiológom Henrim Laboritom. Soľ kyseliny sa označuje ako oxybát sodný a anión ako gama-hydroxybutyrát (skratka GHB). Oxybát sodný je pod názvom Xyrem schválený na liečbu porúch spánku.
Ako omamná látka býva hovorovo nazývaná "tekutá extáza" (táto látka je však odlišná od extázy). V malých dávkach má GHB euforický účinok, stimuluje sexuálnu aktivitu a navodzuje pocit podobný opitosti, zatiaľ čo vo väčších dávkach pôsobí ako sedatívum, spôsobuje somnolenciu a navodzuje spánok. Napriek svojej slanej chutí býva po zmiešaní s (alkoholickým) nápojom ťažko rozoznateľná, v dôsledku čoho býva zneužívaná na páchanie trestnej činnosti, najmä znásilnenia. Vo forme oxybátu sodného je v USA a krajinách EÚ pod názvom Xyrem schválená ako liek na narkolepsiu s kataplexiou, v Taliansku a Rakúsku je sodná soľ GHB chválená na liečbu alkoholizmu, v Nemecku ako anestetikum. Klinické štúdie GHB na psychiatrických pacientoch preukázali potenciál jej využitia pri liečbe duševných chorôb s úzkostnými a depresívnymi prejavmi a schizofrénie.
Vodné pólo na Panamerických hrách 1999

Vodné pólo na Panamerických hrách 1999 bol vodnopólový turnaj v rámci multišportového podujatia Panamerických hier 1999. Konal sa vo Winnipegu, v Kanade v dňoch od 23.30. júla 1999, za účasti 8 mužských a 5 ženských tímov. Vodnopólový turnaj sa na hrách organizuje od roku 1951, a toto bolo jeho 13. vydanie, pričom ženský turnaj mal na hrách premiéru. Zápasy sa odohrali v plaveckom centre Pan Am Pool Aquatic Centre. V mužskej kategórii siedmykrát v rade získalo titul , ktoré vo finálovom zápase zvíťazilo nad . V ženskej kategórii zvíťazila domáca , keď vo finále vyhrala nad .
Tento turnaj slúžil zároveň ako kvalifikácia panamerických družstiev na vodnopólový turnaj Letných olympijských hier 2000, ktoré sa uskutočnili v Sydney. Kvalifikovalo sa na ne iba víťazné družstvo v mužskej kategórii.
Glynis Barberová

Glynis Barberová, rodená Glynis van der Rietová (* 25. október 1955, Durban, Južná Afrika) je juhoafrická-britská divadelná a televízna herečka.
Život.
Narodila sa a vyrastala v Durbane v Juhoafrickej republike. Jej rodičia sa v roku 1960 rozviedli. Toho roku sa s matkou a nevlastným otcom Alexandrom Maxom odsťahovala do Johannesburgu. Jej matka zomrela v roku 1972. O rok neskôr sa odsťahovala do Anglicka, začala študovať na Mountview Theatre School. V Spojenom kráľovstve nakoniec zostala. V roku 1976 stretla svojho prvého manžela Paula Antonyho Barbera. Manželstvo vydržalo len 3 roky.
Aj keď hrala od roku 1978, zlom v jej kariére prišiel s rolou Soolin v sci-fi televíznom programe televízie BBC "Blake's 7" v roku 1981. V roku 1982 prijala titulnú úlohu v televíznom seriáli "Jane", kde hrala postavu z obdobia druhej svetovej vojny.
Napriek tomu je najviac známa svojou úlohou seržantky Harriet Makepeaceovej v britskom krimiseriáli "Dempsey a Makepeaceová", pri ktorého natáčaní sa zoznámila aj so svojím druhým manželom, americkým hercom Michaelom Brandonom. Ich svadba sa konala 18. novembra 1989. Dňa 21. novembra 1992 sa páru narodil syn Alexander Max Brandon.
Appenæs

Appenæs je časť obce Næstved v dánskom regióne Sjælland. Táto oblasť bola pôvodne rybárskou dedinou, ktorá sa vyvinula na dedinu. V 60. a 70. rokoch tu však bolo postavených okolo 700 víl, z ktorých sa dnes stáva obytná oblasť. Táto oblasť siaha od Vordingborgvej na severovýchod po juhozápad po oboch stranách Gavnøvej, čo vedie k hradu Gavnø. Na severovýchod sa rozprestiera vetva Karrebæk Fjord a malý prístav Appenæs Bådelaug.
Najstarší dom v Appenæs je z roku 1815.
V 60. rokoch 20. storočia tu dánsky architekt Birger Nordsted-Jørgensen prevádzkoval svoje dizajnérske štúdio, ktoré malo vo svojom vrchole 27 zamestnancov.
Vodné pólo na Panamerických hrách 2003

Vodné pólo na Panamerických hrách 2003 bol vodnopólový turnaj v rámci multišportového podujatia Panamerických hier 2003. Konal sa v Santo Domingu, v Dominikánskej republike v dňoch od 2.10. augusta 2003, za účasti 8 mužských a 5 ženských tímov. Vodnopólový turnaj sa na hrách organizuje od roku 1951 a toto bolo jeho 14. vydanie. Nováčikom podujatia bolo družstvo mužov domácej . Zápasy sa odohrali v plaveckom centre Parque Acuático Centro Olimpico Juan Pablo Duarte s kapacitou 4 000 divákov, ktorý je súčasťou športového centra Centro Olímpico Juan Pablo Duarte. V mužskej kategórii získalo tretíkrát v rade titul , ktoré vo finálovom zápase zvíťazilo nad . V ženskej kategórii zvíťazilo rovnako , keď vo finále vyhralo nad obhajcom prvenstva z .
Tento turnaj slúžil zároveň ako kvalifikácia panamerických družstiev na vodnopólový turnaj Letných olympijských hier 2004, ktoré hostili Atény. Kvalifikovalo sa na ne iba víťazné družstvo z oboch kategórií.
Atari TT030

Atari TT030 je prvým 32 bitovým osobným počítačom firmy Atari používajúcim operačný systém Atari TOS. Počítač bol zamýšľaný ako pracovná stanica pre aplikácie CAD a DTP. V pôvodnom návrhu mal byť osadený CPU Motorola 68020, ten bol ale neskôr vymenený za 68030, ktorý obsahuje integrovaný MMU a 256 byte inštrukčnú a dátovú cache. Systém ďalej používa matematický koprocesor 68882. Rovnako ako modely Atari ST je vybavený portami MIDI pre ovládanie digitalizovaných hudobných nástrojov, na rozdiel od nich však bol už aj v základnom prevedení vybavený pevným diskom SCSI.
Ako operačný systém je použitý TOS vo verzii 3.0x, ktorý je obsiahnutý v 512KB pamäti ROM. Ako alternatívou mal byť operačný systém ASV (Atari S ​ytem V) UNIXového typu, ktorý bol ale nakoniec stiahnutý z predaja.
Počítač bol prvýkrát verejnosti predstavený na CeBITe v Hannoveri v roku 1990. V tej dobe sa predával za cenu 2999 dolárov. V základnej výbave mal 2 MB RAM a 50 MB SCSI harddisk. Spočiatku sa pre neho objavilo plno softvéru (pozri literatúra) a hardvér aj pre profesionálnu prácu. Bohužiaľ vďaka rôznym prehmatom a chybným rozhodnutím vedenia firmy sa tvorcovia softvéru aj hardvéru od Atari ako celku postupne odklonili. V roku 1993, keď sa Atari začalo orientovať späť na herný priemysel, bola výroba ukončená. Posledná séria počítačov Atari TT030 bola vyrobená ako vývojový systém pre hernú konzolu Atari Jaguar.
František Coll

Svätý František Coll, (František Coll y Guitart) v katalánčine Francesc Coll i Guitart, (* 18. máj 1812, Gombrèn, Španielsko - 2. apríl 1875, Vic, Španielsko) bol katalánsky katolícky duchovný, člen rádu dominikánov a zakladateľ kongregácie Sestier dominikánok od Zvestovania Panny Márie.
Život.
Narodil sa 18. mája 1812 v Gombrène. Bol posledný z desiatich detí. Keď mal desať rokov byol poslaný do seminára vo Vicu. Vyštudoval roku 1830 a v tom istom roku vstúpil do Rehole kazateľov v Girone. Po zložení slavnostných sľubov bol v roku 1831 vysvätený na diakona. V roku 1835 boly rády násilne potlačované a brat František Coll, bol nútený opustiť kláštor a stal sa sekulárnym dominikánom.
Na kňaza bol vysvätený 28. mája 1836. Po vysvätení ponúkol služby svojmu biskupovi a štyridsať rokov vykonával službu misionára vo farnostiach na severovýchode Španielska. Bol kazateľom ľudových misií. Modlil sa dlhé hodiny a venoval veľa času k príprave kázání. Spolupracoval s diecéznymi kňazmi, jezuitmi, klaretiánmi, augustiniánmi a tiež s dominikánmi. So svojím priateľom Antoniom Maríou Claretem založil Apoštolské priateľstvo pre evanjelizáciu v roku 1846.
Kázal pre rehoľníčky, väzňou, deti, navštevoval chorých a vždy nabádal k veľkej úcte k Panne Márii. Jeho úplná dôvera v Boha a apoštolská horlivosť ho motivovali zhromaždiť skupinu žien ktoré sa rozhodli, nasledovať Kristove volanie. V roku 1850 bol menovaný riaditeľom Sekulárneho rádu dominikánskych terciárov. Umožnilo mu to založiť v roku 1856 kongregáciu Sestier dominikánok od Zvestovania Panny Márie ktoré riešily problémy kresťanskej formácie dievčat. Pred svojou smrťou stratil zrak. Zomrel 2. apríla 1875 vo Vice. Jeho telo bolo vystavené v kaplnke a potom bolo pochované na miestnom cintoríne. Neskôr boli jeho pozostatky presunuté do kaplnky v materskom dome kongregácie. Blahorečený bol 29. apríla 1979 pápežom Janem Pavlem II. . Svätorečený bol 11. októbra 2009 pápežom Benediktom XVI. .
Džaíš al-Fatah

Džaíš al-Fatah (Armáda víťazstva) bola sýrska koalícia siedmych islamistických povstaleckých skupín, do ktorej však nepatril Islamský štát. Podľa zdroja z Frontu an-Nusra mala koalícia v čase založenia 12 000 - 15 000 bojovníkov.
Pôsobnosť.
Koalíciu vytvorili nasledovné skupiny:
Podľa niektorých zdrojov bola táto povstalecká koalícia výsledkom zníženia napätia medzi Katarom, Tureckom a Saudskou Arábiou. Cieľom týchto krajín bolo zastavenie expanzie Iránu v tomto regióne, čo viedlo k spoločnej dohode o kolektívnej podpore sunnitských povstalcov proti sýrskej vláde. Existovalo niekoľko náznakov, že Turecko a Saudská Arábia podporovali členov novej koalície a že sa v Turecku uskutočnilo niekoľko stretnutí jej vodcov. Jeden z členov Frontu an-Nusra však poprel akékoľvek finančné prepojenia na Katar, Turecko a Saudskú Arábiu.
Hneď po založení zaútočila koalícia na mesto Ariha, ležiace na severozápade Sýrie a obsadili ho. Ariha bola posledným mestom v provincii Idlib, ktoré dovtedy kontrolovali vládne sily.
Dňa 23. októbra 2015 sa skupina Džund al-Aksá od koalície oddelila. Dôvodom bolo, že sa so skupinou Ahrar al-Šám nedokázali dohodnúť na uplatňovaní islamského práva. Zo solidarity k Džund al-Aksá, tiež napojenej na teroristickú organizáciu al-Káidá, opustil koalíciu aj Front an-Nusra. Abu Hamza al-Hamawi, vodca Ahrar al-Šám, uviedol, že v koalícii naďalej zostáva a s ostatnými skupinami budú pokračovať v spoločnom boji.
Vodné pólo na Panamerických hrách 2007

Vodné pólo na Panamerických hrách 2007 bol vodnopólový turnaj v rámci multišportového podujatia Panamerických hier 2007. Konal sa vo Rio de Janeiro, v Brazílii v dňoch od 14.26. júla 2007, za účasti 8 mužských a 6 ženských tímov. Vodnopólový turnaj sa na hrách organizuje od roku 1951, a toto bolo jeho 15. vydanie. Nováčikom podujatia bolo družstvo žien . Zápasy sa odohrali v plaveckom centre Parque Aquático Júlio Delamare s kapacitou 2 888 divákov, ktorý je súčasťou športového centra Complexo Esportivo do Maracanã. V mužskej kategórii štvrtýkrát v rade získalo titul , ktoré vo finálovom zápase zvíťazilo nad domácou . V ženskej kategórii obhájilo prvenstvo , keď vo finále vyhralo nad .
Tento turnaj slúžil zároveň ako kvalifikácia panamerických družstiev na vodnopólový turnaj Letných olympijských hier 2008, ktoré hostil Peking. Kvalifikovalo sa na ne iba víťazné družstvo z oboch kategórií. V poradí ďalšie 3 družstvá sa kvalifikovali na olympijský kvalifikačný turnaj.
Jan Rajnoch

Jan Rajnoch (* 30. september 1981, Frýdlant, Česko-Slovensko) je bývalý český profesionálny futbalový obranca a defenzívny záložník. Hrával za futbalové kluby v Nemecku a Turecku.
Klubová kariéra.
V Prahe začal hrať Rajnoch sa Spartu (B-tím), ale v roku 2001 musel kvôli konkurencií odísť na hosťovanie do druholigového klubu FK Mladá Boleslav. Po príchode do Sparty odišiel na hosťovanie do Horních Počernic. Začiatkom roka 2003 odišiel na prestup do Bohemians Praha, kde sa mu podarilo získať kapitánsku pásku. V zime 2003/04 odišiel do 1. FC Slovácko. Vtedajší tréner Karol Jarolím, ho preorientoval z defenzívneho záložníka na pozíciu stopéra. V lete odišiel, do FK Mladá Boleslav. Hneď po príchode sa mu podarilo vyradiť favorizovaný Olympique Marseille. V sezóne 2007/08 strelil 11 gólov. Veľký záujem hlavne z talianskych klubov však neprijal. Potom čo získal kapitánsku pásku chcel Mladú Boleslav priviesť k titulu.
Nemecko.
Začiatkom roka 2009 odišiel na hosťovanie do FC Energie Cottbus. Po 10 bundesligových zápasoch sa vrátil naspäť do FK Mladá Boleslav.
Turecko.
V roku 2010 odišiel do tureckého klubu MKE Ankaragücü. Neskôr prestúpil do Sivassporu a potom do druholigového Adana Demispor.
Reprezentačná kariéra.
Prvýkrát za Česko debutoval 20. augusta 2008 v priateľskom zápase proti Anglicku vo Wembley Stadium. Nastúpil v 75. minúte.
Okrem futbalu.
Mal menšiu hereckú úlohu v internetovom seriály "Vyšehrad" z futbalového prostredia. Je tiež členom tímu Real TOP Praha, a v ich drese sa zúčastňuje charitatívnych zápasov a akcií.
Andrew Neil

Andrew Ferguson Neil (* 21. máj 1949, Paisley, Škótsko) je britský novinár, televízny moderátor, vydavateľ a mediálny konzultant.
Vyštudoval Paisleyské gymnázium ("Paisley Grammar School") a Glasgowskú univerzitu ("University of Glasgow"), kde v roku 1971 promoval s magisterským titulom v politickej ekonómii a politológii. Pôsobil ako politický poradca ministra životného prostredia vo vláde Edwarda Heatha, špecializujúc sa na bytovú politiku. Pôsobil na vedúcich pozíciách vo viacerých britských médiách, okrem iných v časopise "The Economist", novinách "The Sunday Times", televíznej stanici Sky Television a vydavateľskej holdingovej spoločnosti Press Holdings. Patrí k popredným moderátorom politických relácií v Spojenom kráľovstve, akými sú "Politics Live" a "The Andrew Neil Show" na BBC.
Paweł Smoleński

Paweł Piotr Smoleński (* 7. júl 1959, Varšava, Poľsko – † 2. máj 2023) bol poľský novinár, reportér a spisovateľ.
Životopis.
Novinárske začiatky zapísal v samizdatoch, počas sovietskej totality spolupracoval s nezávislým vydavateľstvom Drugi obieg wydawniczy (Druhý obvod), do ktorého písal pod pseudonymom Tomasz Jerz. Písal tiež do poľského exilového mesačníka Kultúra, ktorý vychádzal v rokoch 19472000 v Paríži. Po revolúcii sa stal novinárom časopisu Gazeta Wyborcza.
Bol autorom niekoľkých kníh z oblasti politológie, vrátane Pokolenie kryzysu (Generácia krízy), ktorú vydal v roku 1989 Literárny inštitút v Paríži. 
Bol považovaný za jedného z najlepších novinárov venujúcich sa problematike Blízkeho východu. Prvá kniha z tejto oblasti vyšla v roku 2004 pod názvom "Irak, piekło w raju" (Irak, peklo v raji) vo vydavateľstve Wydawnictwo Czarne. V roku 2006 nasleduje kniha "Izrael już nie frunie" (Izrael už nelieta), taktiež Wydawnictwo Czarne. Popri ďalších tituloch vychádza v roku 2012 Smoleńskému zbierka reportáží s  názvom "Arab strzela, Żyd się cieszy" (Arab strieľa, Žid je šťastný) vo vydavateľstve Świat książki. Smoleński sa v nej preniesol do Izraela a  na územie Palestínskej autonómie. V roku 2014 vydalo opäť Wydawnictwo Czarne knižnú reportáž "Oczy zasypane piaskiem" (Oči zasypané pieskom) a rovnako aj knihu "Šče ne vmerla i ne vmre", rozhovor s  Jurijom Andruchovyčom.
Paweł Smoleński je zastúpený v trinástke „prekliatych reportérov“, s ktorými sa o ich práci rozprávala Agnieszka Wójcińska. Tieto rozhovory vyšli tiež knižne s názvom "Vesmír v kvapke vody – Rozhovory s prekliatymi reportérmi".
Dielo.
Slovenské preklady.
Rozhovor s P. Smoleńským a ďalšími prekliatymi reportérmi
Poltergeist (film z roku 1982)

Poltergeist je americký mysteriózny horor z roku 1982 a prvým dielom z trilógie Poltergeist. Film režíroval Tobe Hooper a scenár napísal Steven Spielberg. Vo filme hrajú, JoBeth Williams, Heather O’Rourke, Zelda Rubinstein, Beatrice Straight a iní. Film hovorí príbeh o meste na predmestí Kalifornie a zameriava sa na rodinu, v ktorej sa začnú objavovať duchovia a unesú ich najmladšiu dcéru (O’Rourke). Rodina do svojho domu privolá médium (Rubinstein) s úmyslom priviesť ich dcéru späť do skutočného sveta. Film získal tri nominácie na Oscara a získal ocenenie BAFTA za vizuálne efekty. Trilógia sa považuje tiež za prekliatu, kvôli častému úmrtiu hercov.
Vodné pólo na Panamerických hrách 2011

Vodné pólo na Panamerických hrách 2011 bol vodnopólový turnaj v rámci multišportového podujatia Panamerických hier 2011. Konal sa vo Guadalajare, v Mexiku v dňoch od 23.29. októbra 2011, za účasti 8 mužských a rekordných 8 ženských tímov. Vodnopólový turnaj sa na hrách organizuje od roku 1951, a toto bolo jeho 16. vydanie. Nováčikmi podujatia boli družstvá žien a domáceho . Zápasy sa odohrali v plaveckom centre Centro Acuático Scotiabank s kapacitou 3 593 divákov. V mužskej kategórii získalo piatykrát v rade titul , ktoré vo finálovom zápase zvíťazilo nad . V ženskej kategórii rovnako obhájilo prvenstvo , keď vo finále vyhralo nad .
Tento turnaj slúžil zároveň ako kvalifikácia panamerických družstiev na vodnopólový turnaj Letných olympijských hier 2012, ktoré hostil Londýn. Kvalifikovalo sa na ne iba víťazné družstvo z oboch kategórií. V poradí ďalšie 3 družstvá sa kvalifikovali na olympijský kvalifikačný turnaj.
Kvalifikácia.
Poznámka: Portoriko sa účasti vzdalo; nahradila ho Kuba, ktorá sa Stredoamerických a karibských hier 2010 nezúčastnila.
Poznámka: Kuba bola prizvaná ako ďalšie družstvo zo Strednej Ameriky a Karibiku, hoci sa Stredoamerických a karibských hier 2010 nezúčastnila.
Zelda Rubinsteinová

Zelda Rubinsteinová (; * 28. máj 1933, Pittsburgh, Pensylvánia, USA† 27. január 2010, Los Angeles, Kalifornia) bola americká herečka známa z trilógie filmu "Poltergeist", aktivistka za ľudské práva a tiež bola známa svojou kampaňou proti ochoreniu AIDS.
Životopis.
Zelda Rubinsteinová sa narodila poľským prisťahovalcom v Pittsburghu v Pennsylvánií. Je najmladšou z troch detí a kvôli nedostatočne vyvinutej prednej hypofýze merala len 130 centimetrov.
Rubinsteinová získala štipendium na University of Pittsburgh, kde získala bakalársky titul v odbore bakteriológia a stala sa sestrou národného spolku Phi Sigma Sigma. Ako dvadsaťpäť ročná sa presťahovala do Berkeley v Kalifornii, kde študovala na Kalifornskej univerzite a pracovala v laboratórnych a krvných bankách.
Rubinsteinová začala v roku 1978 študovať herectvo na Kalifornskej univerzite. Jej prvou hereckou skúsenosťou bol film "Poltergeist", kde stvárnila médium, Tanginu Burrows. Svoju postavu si zopakovala aj v ďalších dvoch častiach filmu.
V roku 1992 sa stála súčasťou hereckého natáčania seriálu "Picket Fences". Venovala sa tiež dabingu, jej hlas bolo možné počuť v seriáloch ako napríklad "Hey Arnold!" (19962004).
Začiatkom roku 1999 urobila niekoľko hlasových komentárov pre televíznu reality show Fox Family, s názvom "Scariest Places On Earth". Svoju poslednú filmovú úlohu mala v roku 2007, vo filme "Behind the Mask: The Rise of Leslie Vernon".
Rubinsteinová je známa tiež svojom bojom proti ochoreniu HIV/AIDS v roku 1984. Vystupovala v niekoľkých reklamách zameraných na homosexuálov, propagujúc bezpečný sex čím sa malo dostať do väčšieho podvedomia ochorenie AIDS.
Tiež je aktivistkou za ľudské práva a podporovala nízkych ľudí pretože chcela, aby ich spoločnosť vnímala ako seberovných.
Dňa 27. januára 2010 zomrela v Los Angeles v Kalifornií. Jej agent, Eric Stevens uviedol, že krátko pred smrťou mala Rubinsteinová infarkt, z ktorého sa už neprebudila. Na jej žiadosť sa nekonal pohreb.
Vodné pólo na Panamerických hrách 1991

Vodné pólo na Panamerických hrách 1991 bol vodnopólový turnaj v rámci multišportového podujatia Panamerických hier 1991. Konal sa vo Havane, na Kube v dňoch od 6.13. augusta 1991, za účasti 8 mužských tímov. Vodnopólový turnaj sa na hrách organizuje od roku 1951, a toto bolo jeho 11. vydanie. Nováčikom podujatia bolo družstvo . Zápasy sa odohrali v plaveckom centre Complejo de Piscinas Baraguá. Titul získala domáca , ktorá vo finálovom zápase zvíťazila nad obhajcom prvenstva z .
Tento turnaj slúžil zároveň ako kvalifikácia panamerických družstiev na Olympijský kvalifikačný turnaj 1992. Kvalifikovali sa naň 4 najlepšie družstvá.
Svätý František (seriál, 1996)

Svätý František (orig. "Francesco's Friendly World") je americký animovaný seriál z roku 1996 o svätom Františkovi z Assisi. Seriál je určený pre všetky vekové kategórie. Seriál je sprevádzaný hudbou s pesničkami. Je to kresťanský seriál, vo všetkých epizódach je oslavovaný Boh. Animovaný seriál predstavuje život svätého Františka, a jeho zvieracích priateľov. 
V roku 1997 vyšlo v USA aj CD s piesňami zo seriálu a vyšiel aj na VHS Seriál bol na Slovensku vysielaný na televízií STV. Dabing vyrobilo Programové centrum prevzatých programov STV.
Periférne artériové ochorenie

Periférne artériové ochorenie (PAO) je postupné zužovanie artérii (tepien) pri rôznych chorobách, najčastejšie ako následok aterosklerózy. Jeho prejavy závisia na lokalizácii postihnutých tepien a sú následkom zniženého prekrvenia a nedostatku kyslíka v orgánoch alebo tkanivách. Pre periférne artériové ochorenia je charakteristické, že popri svojej lokalizácii sú prejavom chorobného procesu, postihujúceho celé artériové riečište, vrátane ciev vitálnych orgánov, ako sú srdce a mozog. Preto je pri nich ohrozené nielen tkanivo alebo orgán v dôsledku miestneho nedokrvenia, ale pacienta ohrozujú komplikácie srdcovocievnych ochorení, ktoré nemusia byť v danom čase ani diagnostikované.
Príznaky a diagnostika.
Príznaky záležia od orgánu, ktorý je postihnutý nedokrvením v dôsledku obmedzenia prietoku krvi. V prípade veľkých tepien, zásobujúcich mozog, to môžu byť poruchy vedomia alebo mozgová porážka, zúženia veľkých končatinových artérii sa prejavujú bolesťami končatiny po námahe, bolesti veľkých brušných artérii bolesťami brucha, prípadne aj poruchami trávenia. Charakteristickým, ale skôr zriedkavým príznakom je počuteľný cievny šelest, vznikajúci prúdením krvi cez zúžené miesto, za zúžením v niektorých lokalizáciach sa dá zistiť oslabenie pulzácii tepien, končatiny bývajú chladné, so zmenenou farbou a prípadne vredmi. Pre stanovenie presnej diagnózy je potrebné zobrazenie tepny pomocou duplexnej ultrasonografie alebo angiografické vyšetrenie.
Typické lokalizácie PAO.
Často sa u jedného pacienta vyskytujú zúženia artérii vo viacerých lokalizáciach, čo platí najmä pre postihnutie pri ateroskleróze. Preto je u každého pacienta so zistený periférnym artériovým ochorením pátrať po príznakoch ischemickej choroby srdca, spôsobenej aterosklerózou koronárnych tepien srdca, pretože táto ho môže priamo ohroziť na živote.
Liečba.
Významnou súčasťou liečby je liečba vyvolávajúceho ochorenia - najčastejšie aterosklerózy. Jej podstatnou zložkou je úprava životosprávy, liečba prípadnej dyslipidémie, antitrombotická liečba, prípadne vazoaktívna liečba. Pri kritickej ischémii je snaha rozšíriť zúžené miesto tepny endovaskulárnym výkonom (napríklad rozšírenie balónkovou angioplastikou s prípadným zavedením stentu) alebo je potrebný angiochirurgický výkon. Akútny alebo akútne zhoršený uzáver artérie je často život ohrozujúca situácia, vyžadujúca obnovenie prietoku v tepne rozrušením trombu (fibrinolýza, antikoagulačná liečba), pomocou katétra alebo operáciou.
Joely Richardsonová

Joely Kim Richardson (* 9. január 1965, Londýn, Spojené kráľovstvo) je britská herečka známa úlohou kráľovnej Catherine Parr v seriály "" (2010). Jej matkou je herečka Vanessa Redgrave a jej staršou sestrou bola herečka Natasha Richardson.
Detstvo a mladosť.
Joely Richardsonová sa narodila herečke Vanesse Redgrave a režisérovi Tonymu Richardsonovi. Jej staršou sestrou bola herečka Natasha Richardson (1963 - 2009). 
Richardsonová študovala St Paul's Girls' School v Hammersmithe. Ako štrnásťročná odišla do internátnej školy do Spojených štátov. Študovala tiež na Royal Academy of Dramatic Art. 
Kariéra.
Je známa z niekoľkých filmov ako príklad, "Lady Chatterley" (1993), "101 Dalmatians" (1996), "Patriot" (2000), "Maybe Baby" (2000), "The Day of the Triffids" (2009), "The Aspern Papers" (2018) či iné. 
V roku 2003 prevzala úlohu Julie McNamary v televíznom seriály "Nip/Tuck". V seriály si zahrala aj jej matka, Vanessa Redgrave, ktorá vo filme stvárnila jej matku. Od roku 2009 do roku 2010 sa objavila ako kráľovná Catherine Parr v seriály "The Tudors".
Hrala tiež postavu čarodejnice Glindy, v desať dielnom seriály Emerald City z roku 2017. 
Súkromný život.
Od roku 1992 do roku 2001 bola vydatá za filmového producenta Tima Bevana. Majú spolu dcéru Daisy (* 1992) ktorá je tiež herečkou. Richardsonová mala tiež pomer s producentom divadla Archiem Stirlingom, čo malo za následok rozpad jeho manželstva s Dianou Rigg v roku 1990.
Je tiež veľvyslankyňou organizácie The Children Trust, britskej charitatívnej organizácie pre deti s poranením mozgu a neurodizabilitou.
Beatrice Straightová

Beatrice Straightová (; * 2. august 1914, Old Westbury, New York, USA† 7. apríl 2001, Los Angeles, Kalifornia) bola americká herečka a držiteľka ceny Academy Awards v roku 1976 za film "Network", v kategórií Najlepšia herečka vo vedľajšej úlohe.
Životopis.
Beatrice Whitney Straight sa narodila do prominentnej americkej rodiny Whitneyových. Jej otec bol investičný bankár, diplomat a dôstojník americkej armády. Jej starý otec bol politik William Collins Whitney. Keď mala Straightová štyri roky, jej otec zomrel počas veľkej epidémie vo Francúzsku. V roku 1925 sa jej mama znovu vydala za britského agronóma Leonarda K. Elmhirsta. Straightová počas štúdia hrávala v amatérskych divadlách.
Straightová debutovala v roku 1939 na Broadwayi v hre "The Possessed". Následne hrala v niekoľkých divadelných hrách, za ktoré dostala aj niekoľko ocenení, napríklad cenu Tony za hru "The Crucible" z roku 1953.
Navštevovala tiež Actors Studio, zhruba trikrát týždenne, kde jej spolužiakmi boli Marlon Brando či Sidney Lumet.
V roku 1976 hrala po boku herečky Faye Dunaway a Williama Holdena v dráme "The Network", za ktorú získala Oscara. O rok neskôr sa objavila v dvoch častiach ako Hyppolita v seriály "Wonder Woman".
Ako odborníčka na paranormálne javy Dr. Lesh hrala v prvej časti mysteriózneho hororu "Poltergeist" z roku 1982.
Staightová bola dvakrát vydatá. Prvý raz bol jej manželom Louis Dolivet. Manželstvo sa skončilo v roku 1949 a zostalo z neho jedno dieťa, syn Willard. Ten sa v roku 1952 utopil.
Jej druhé manželstvo bolo s hercom Petrom Cooksonom, s ktorým sa spoznala na Broadwayi, keď hrali v inscenácií "Heiress". Manželstvo im vydržalo až do Cooksonovej smrti v roku 1990. Straightová s Cooksonom mala dve deti.
Úmrtie
Posledné roky svojho života trpela Straightová alzheimerovou chorobou. V roku 2001 zomrela na zápal pľúc v Los Angeles, vo veku 86 rokov. Je pochovaná na cintoríne Williama Henryho Lee v New Marlborough v štáte Massachusetts.
Heather O’Rourkeová

Heather O’Rourkeová (; * 27. december 1975, San Diego, Kalifornia, USA† 1. február 1988, tamže) bola americká herečka známa svojou postavou Carol Anne Freeling z trilógie mysteriózneho hororu "Poltergeist". Bola tiež nominovaná na šesť cien Young Artist Awards, z ktorých jednu získala za svoju rolu v seriály "Webster".
Životopis.
O’Rourkeová sa narodila 27. decembra 1975 v San Diegu v Kalifornii rodičom Kathleen a Michaelovi O’Rourkeovým. Mala staršiu sestru Tammy, ktorá sa venovala tiež herectvu. Jej rodičia sa rozviedli v roku 1981.
O’Rourkeová navštevovala základnú školu v Big Bear Lake v Kalifornii, kde bola predsedníčkou triedy v piatom ročníku. V čase jej smrti žila s matkou, jej druhým manželom a sestrou na predmestí San Diega.
Kariéra.
O’Rourkeovú objavil režisér Steven Spielberg, keď v jednej z miestnych reštaurácií obedovala so svojou matkou. Spielberg jej ponúkol hlavnú úlohu v mysterióznom filme "Poltergeist", ktorú jej matka prijala hneď v nasledujúci deň. Tým porazila v konkurze herečku Drew Barrymorovú.
Rola O’Rourkeovej bolo dievča Carol Anne Freeling, ktorá je „terčom“ nadprirodzených síl. Za svoju rolu zarobila 100 000 dolárov a svoju úlohu si zahrala aj v nasledujúcich dvoch častiach. Na jej herecký výkon boli pozitívne ohlasy. Tiež sa preslávila aj známou vetou z filmu „They're baa-aack!“, ktorá sa zaradila na 69. miesto zo 100 filmových najlepších hlášok.
V roku 1983 hrala v televíznom seriály "Believe You Can ... and You Can!", či v seriály "Webster".
Začiatkom roku 1987 ochorela po tom, ako bola v studenej vode v Big Bear Lake. Následne jej bola diagnostikovaná Crohnova choroba. V čase natáčania tretej časti filmu "Poltergeist", jej boli predpísané kortikoidy, na liečbu tohto ochorenia. Tieto lieky mali za následok jej opuch tváre.
Úmrtie.
Dňa 31. januára 1988 sa začali u nej prejavovať príznaky podobné chrípke. V nasledujúce ráno odpadla vo svojom dome a bola prevezená do nemocnice. Na ceste do nemocnice dostala srdečnú zástavu a záchranári ju resuscitovali. Následne bola letecky prevezená do detskej nemocnice v San Siegu kde sa zistilo, že jej črevo sa nafúklo na priemer 100 mm. Okamžite bola vykonaná operácia. O’Rourkeová zomrela dve hodiny po operácií, za príčinu smrti bol uvedený septický šok z ktorého sa jej telo nedokázalo zotaviť.
Pochovaná bola 5. februára 1988 na cintoríne Westwood Village Memorial Park.
Vodné pólo na Panamerických hrách 1995

Vodné pólo na Panamerických hrách 1995 bol vodnopólový turnaj v rámci multišportového podujatia Panamerických hier 1995. Konal sa v Mar del Plata, v Argentíne v dňoch od 18.25. marca 1995, za účasti 7 mužských tímov. Vodnopólový turnaj sa na hrách organizuje od roku 1951, a toto bolo jeho 12. vydanie. Zápasy sa odohrali v plaveckom centre Natatorio Alberto Zorrilla s kapacitou 1 500 divákov, v ktorom sa odohrali aj súťaže vo všetkých ďalších plaveckých športoch. Svoj siedmy titul získalo , ktoré vo finálovom zápase zvíťazilo nad .
Tento turnaj slúžil zároveň ako kvalifikácia panamerických družstiev na Olympijský kvalifikačný turnaj 1996. Kvalifikovali sa naň 3 najlepšie družstvá.
Lokum

Lokum aj Rahat alebo „turecké potešenie“ je druh mäkkej cukrovinky z oblasti Balkánu a Prednej Ázie, pripomínajúca konzistenciou marshmallow či želé. Vyrába sa zo škrobu a cukru, ktoré sa uvaria vo vode spolu s rôznymi príchuťami ako ružová voda, bergamotová silica, mätová silica, masticha, zázvor alebo škorica. V niektorých druhoch sa pridávajú sekané orechy (mandle, pistácie), alebo sa obalia kokosom.
Podľa legendy lokum vzniklo na objednávku sultána, ktorý mal pokazené zuby z jedenia sladkostí a chcel niečo, čo by sa mu dalo ľahko rozhrýzť. V roku 1775 bol otvorený v Istanbule prvý obchod s lokumom a onedlho sa táto cukrovinka rozšírila po celej Osmanskej ríši. V súčasnosti sa zásluhou tureckej menšiny predáva v rôznych krajinách sveta.
Kedysi sa lokum označovalo tiež ako "cholkum" („prehĺtanie“), "rahat" („komfortné“, „delikátne“) alebo "sudžuk", ale tento výraz označuje hlavne tureckú klobásu. Kvôli tomu sa niekedy lokum predáva v podobe dlhých valčekov, pripomínajúcich klobásu (gruzínska "čurčchela").
Mäsiarka obyčajná

Mäsiarka obyčajná ("Sarcophaga carnaria") je európska mucha z čeľade mäsiarkovité ("Sarcophagidae")
Je 15 až 20 mm veľká mucha podobajúca sa muche domácej, ale zreteľne väčšia. Má pozdĺžne pruhovanú čiernosivú hruď a čiernosivo kockovaný zadoček pripomínajúci šachovnicu. Jej sfarbenie môže niekedy prechádzať až do kovovo modrej. Nohy sú silné a dlhé, oči červené.
Larvy sa živia výkalmi a dážďovkami, ale môžu vyvolávať aj myiázy. Samica nekladie vajíčka ale larvy, ktoré sa liahnu v jej vnútri.
Bzučivka zelená

Bzučivka zelená ("Lucilia sericata") je mucha z čeľade bzučivkovité ("Calliphoridae")
Ide o hmyz vyskytujúci sa vo väčšine oblastí sveta. Jej telo je dlhé 8 až 10 milimetrov (larva 12 až 18 mm), o niečo väčšia ako mucha domáca. Má žiarivé, kovové, modrozelené alebo zlaté sfarbenie. Na hrudníku má krátke, riedke čierne štetiny a tri priečne drážky. Krídla sú číre so svetlo hnedými žilami a nohy a tykadla sú čierne. Larvy sa používajú na čistenie rán a ide o najčastejšie používaný druh muchy na túto liečbu. Používajú sa vo forenznej entomológii (podľa lariev sa určuje čas smrti) a môžu byť príčinou myiázy u hospodárskych zvierat (hlavne oviec), domácich zvierat a zriedkavo aj u ľudí.
Kladie veľký počet vajíčok na jedno miesto (niekedy až 250). Vajíčka kladie hlavne na zdochliny, ale aj na hnijúce odpadky a výkaly.
Podobá sa na "Lucilia cuprina".
Vodné pólo na Panamerických hrách 1971

Vodné pólo na Panamerických hrách 1971 bol vodnopólový turnaj v rámci multišportového podujatia Panamerických hier 1971. Konal sa v Cali, v Kolumbii v dňoch od 3.12. augusta 1971, za účasti dovtedy rekordných 9 mužských tímov. Nováčikmi podujatia boli družstvá a . Vodnopólový turnaj sa na hrách organizuje od roku 1951, a toto bolo jeho 6. vydanie. Zápasy sa odohrali na plaveckom štadióne Piscinas Hernando Botero O'Byrne s kapacitou 7 280 divákov. Titul obhájilo , ktoré sa vo finálovej skupine umiestnilo pred a .
Turnaj slúžil zároveň ako kvalifikácia panamerických družstiev na Letné olympijské hry 1972, ktoré hostil Mníchov. Kvalifikovali sa ne 4 najlepšie družstvá.
Horľavina

Horľavina alebo horľavá látka je látka, ktorá sa ľahko spaľuje, čiže ľahko, prudko a rýchlo horí.
" Čistá horľavina" je spáliteľná zložka paliva. V prípade čierneho uhlia predstavuje horľavina 55 až 70 %, v prípade hnedého uhlia len 40 až 55 %. Prevažnú časť horľaviny tvorí uhlík, v menšej miere sú obsiahnuté vodík, kyslík, síra a dusík. Spálením horľaviny vzniknú horúce spaliny, obsahujúce oxidy spomínaných látok.
Kategórie horľavín.
Podľa bodu vzplanutia sa horľaviny – horľavé kvapaliny – rozdeľujú do 4 kategórií.
Doba neslobody

Doba neslobody je legislatívny pojem, ktorý:
Vodné pólo na Panamerických hrách 1975

Vodné pólo na Panamerických hrách 1975 bol vodnopólový turnaj v rámci multišportového podujatia Panamerických hier 1975. Konal sa v Mexiko City, v Mexiku v dňoch od 16.20. októbra 1975, za účasti 5 mužských tímov. Vodnopólový turnaj sa na hrách organizuje od roku 1951, a toto bolo jeho 7. vydanie. Zápasy sa odohrali na plaveckom komplexe Alberca Olímpica Francisco Márquez s kapacitou 4 300 divákov, ktorý bol postavený v roku 1968 a slúžil pre plavecké športy Letných olympijských hier 1968. Titul získalo domáce , ktoré sa v jedinej hranej skupine umiestnilo pred obhajcom prvenstva z a .
Turnaj slúžil zároveň ako kvalifikácia panamerických družstiev na Letné olympijské hry 1976, ktoré hostil Montreal. Kvalifikovalo sa ne iba víťazné družstvo.
Ad interim

Latinská fráza ad interim (skr. "ad int." alebo "a. i.", doslovne „v čase medzi“) znamená „dočasne“, „zatiaľ“, „s dočasnou platnosťou“.
Príkladom použitia môžu byť dočasné diplomatické či ministerské funkcie. Diplomatický úradník, ktorý je v čase neprítomnosti veľvyslanca najvyšším oficiálnym predstaviteľom diplomatickej misie v inom štáte, sa nazýva "chargé d'affaires ad interim". Minister, ktorý prevzal uprázdnený úrad po svojom kolegovi a je poverený riadením ministerstva do doby vymenovania nového riadneho ministra alebo do doby skončenia volebného obdobia, sa môže označovať ako "minister ad interim".
Gamevice

Gamevice (predtým Wikipad) je kalifornský výrobca tabletov a periférnych zariadení určených na hry. 
Prvý produkt bol Wikipad, androidový tablet skonštruovaný špeciálne na hry, ktorý obsahoval odpojiteľný herný ovládač. Neskôr sa spoločnosť špecializovala iba na periférne zariadenia a premenovala sa na Gamevice.
Wikipad.
Predstavený bol na výstave CES v Las Vegas 10. januára 2012. Neskôr v máji uzavreli partnerstvo so spoločnosťou Gaikai, ktorú prevzala spoločnosť Sony v júni 2012, aby integrovali do tabletu streamovaciu službu. 
Pôvodne mal byť uvedený 31. októbra 2011, ale v deň uvedenia bol odložený na neurčito. Napokon bol uvedený 11. júna 2013 v Spojených štátoch za 249 dolárov. 
V marci 2014 bola uvedená služba na mapovanie dotykových ovládacích prvkov na fyzické tlačidlá na zlepšenie hry. V marci sa aj znížila cena na 199 dolárov. V júni 2014 bola uvedená streamovacia služba OnLive.
Tablet je vybavený čipsetom Tegra 3, obsahuje 1 GB RAM a 16 GB úložisko, ktoré je rozšíriteľné microSD kartou do 32 GB. Obsahuje tiež microHDMI port.
Zachar Olexandrovič Jefimenko

Zachar Olexandrovič Jefimenko ( * 3. júl 1985, Makijivka, Ukrajina) je ukrajinský šachový veľmajster. Svoj titul získal v roku 2002, rok predtým získal titul medzinárodného majstra. Celkom trikrát reprezentoval Ukrajinu na šachových olympiádach. V roku 2010 tento turnaj s tímom vyhral a sám v individuálnej kategórii skončil druhý. Jeho výkon na tomto turnaji dosiahol 2783 ratingu Elo. Získal 8,5 bodov z 11. Jeho úspešnosť tu bola 77,3%. V roku 2005 sa spoločne s Alexejom Širovom, Levonom Aronjanom, Emilom Sútovskym a Kirilom Georgijevom delil o prvé miesto na Gibraltár Open. V roku 2009 skončil s tromi bodmi deviaty na turnaji Karpov Pojkovskij. V apríli 2020 bol jeho rating Elo 2602. Svojho najvyššieho ratingu dosiahol v marci 2010, kedy mal 2708 Elo. Minimálne šesťkrát hral na ukrajinskom šachovom šampionáte tímov. V roku 2015 odohral za tím SKM Angelus Stará Ľubovňa v slovenskej šachovej Extralige 3 partie - jednu vyhral (proti majstrovi FIDE), dve prehral (proti GM). Hral v nemeckej šachovej extralige, a to za klub SV Werder Bremen.
Vodné pólo na Panamerických hrách 1979

Vodné pólo na Panamerických hrách 1979 bol vodnopólový turnaj v rámci multišportového podujatia Panamerických hier 1979. Konal sa v San Juane, v Portoriku v dňoch od 4.8. júla 1979, za účasti 6 mužských tímov. Vodnopólový turnaj sa na hrách organizuje od roku 1951, a toto bolo jeho 8. vydanie. Zápasy sa odohrali na plaveckom komplexe Piscina Olimpica del Escambrón s kapacitou 10 000 divákov. Svoj štvrtý titul získalo , ktoré sa v jedinej hranej skupine umiestnilo pred a .
Turnaj slúžil zároveň ako kvalifikácia panamerických družstiev na Olympijský kvalifikačný turnaj 1980. Kvalifikovali sa naň 4 najlepšie družstvá.
Plavecký štadión.
Štadión, ktorý sa začal plánovať už od roku 1938, bol otvorený v roku 1966 pri príležitosti organizovania Stredoamerických a karibských hier 1966. Jeho cena bola takmer 1 milión $. Pre účely Panamerických hier 1979 musel prejsť rekonštrukciou, ktorá stála 3,8 milióna $, pričom kapacita tribún vzrástla na 10 000 miest. V roku 1992 bol kvôli zlému naprojektovaniu, zlému umiestneniu, administratívnym problémom a zlej údržbe zatvorený a v roku 1997 riadenou implóziu zničený.
Stebnyk

Stebnyk () je mesto v Ľvovskej oblasti na Ukrajine. Leží osem kilometrov juhovýchodne od mesta Drohobyč. Žije v ňom 21 tisíc obyvateľov (2011). 
Dejiny.
V období medzi prvou svetovou vojnou a druhou svetovou vojnou bol Stebnyk súčasťou druhej Poľskej republiky, v rámci ktorej spadal do Ľvovského vojvodstva. 
Mesto je známe kvôli ložiskám draselnej soli v Ukrajine. Po ekologickej katastrofe z roku 1983, došlo k pretrhnutiu hrádze odpadovej nádrže a rozsiahlej kontaminácií vody v rieke Dnester a okolia. Odvtedy bola ťažba pozastavená.